6 bafowethu, nxa umuntu esephambuka engananzeleli, lina elikhokhelwa ngumoya zamani ukumlungisisa umuntu onjalo, likwenze lokhu ngomoya omnene. loba kunjalo zinanzeleleni ukuze lani lingacini selilingwa. 2 qhubekani lithwalisana imithwalo yenu esindayo. nxa lisenza njalo lizawugcwalisa umthetho kakhristu. 3 loba ngubani ocabanga ukuthi uqakathekile yena engasilutho uyaziyenga. 4 kodwa umuntu ngamunye kahlole ezakhe izenzo, lapho--ke uzakuba lesizatho sokuthokoza ngalokho yena akwenzayo, hatshi ngokuziqathanisa lomunye, 5 ngoba umuntu ngamunye uzazithwalela umthwalo* wakhe. 6 kanti njalo lowo ofundiswa ilizwi* kabelane zonke izinto ezinhle lalowo omfundisayo. 7 lingayengwa: unkulunkulu ngeke aqilwe. loba yini umuntu ayihlanyelayo uzavuna yona futhi, 8 ngoba lowo ohlanyela ehlose ukuthokozisa inyama yakhe uzavuna ukonakala enyameni yakhe, kodwa ohlanyela efuna ukuthokozisa umoya uzavuna ukuphila okungapheliyo kulowomoya. 9 yikho--ke kasingayekeli ukwenza okuhle ngoba ngesikhathi esifaneleyo sizavuna nxa kuyikuthi kasidinwa.* 10 ngakho nxa nje siseselethuba, kasenzeni okuhle kubo bonke, kodwa ikakhulu kulabo abangabemuli yethu yabakholwayo.* 11 khangelani ukuthi ngibhale ngamabala amakhulu njani, ngilibhalela ngesami isandla. 12 bonke abafuna ukubukwa ngabantu yibo abazama ukulicindezela ukuthi lisokwe, njalo lokho bakwenzela nje ukuthi babalekele ukuhlukuluzwa ngenxa yesigodo sokuhlutshwa* sikakhristu. 13 phela lalabo abasokwayo kabawugcini umthetho, kodwa bafuna ukuthi lisokwe ukuze babe lesizatho sokuzigqaja ngenyama yenu. 14 kodwa mina kangisoze ngizigqaje ngalutho ngaphandle kwesigodo sokuhlutshwa* senkosi yethu ujesu khristu. kimi umhlaba usufile* ngenxa yakhe, njalo emhlabeni mina ngifile ngenxa yakhe. 15 ukusoka loba ukungasoki akuqakathekanga, okuqakathekileyo yisidalwa esitsha. 16 bonke abaphila kuhle belandela isimiso lesi, labo abangu--israyeli kankulunkulu, kababe lokuthula lesihawu. 17 kusukela lamuhla kakungabi lomuntu ongihluphayo ngoba emzimbeni wami ngilezimpawu zokuba* yisigqili sikajesu. 18 umusa omkhulu wenkosi yethu ujesu khristu kawube lomoya wenu* bafowethu. ameni.